Michael Phelps ໄດ້ຮັບ ໂທຣຟີ ນັກກິລາໂອລິມປິກ ທີ່ຍິ່ງໃຫຍ່ທີ່ສຸດ (ສະໄລດ໌ ແລະວີດິໂອ)
Michael Phelps ໄດ້ສີ້ນສຸດ ອາຊີບ ລອຍນໍ້າຂອງຕົນ ດ້ວຍການຄວ້າເອົາ ຫລຽນຄໍາ ອັນທີ 18 ມາໄດ້ ລວມເປັນ 22 ຫລຽນທັງໝົດ ຈາກການແຂ່ງຂັນໂອລິມປິກ 3 ຄັ້ງ.
Michael Phelps ນັກກິລາລອຍນໍ້າທີ່ເກັ່ງທີ່ສຸດ ໃນປະຫວັດສາດຂອງໂອລິມປິກໄດ້ ສີ້ນສຸດອາຊີບລອຍນໍ້າຂອງຕົນ ດ້ວຍການຄວ້າເອົາຫລຽນຄໍາອີກຫລຽນນຶ່ງ ໃນຂະນະທີ່ ພວກນັກກິລາອັງກິດ ໄດ້ກ້າວຂຶ້ນຍາດເອົາຫລຽນຄໍາໄດ້ 3 ຫລຽນ ໃນກິລາແລ່ນ ແລະ ລານ ໃນໄລຍະເວລາພາຍໃນນຶ່ງຊົ່ວໂມງ ນາຍ Phelps ໄດ້ລອຍທ່າ butterfly ຫລືແມງກະເບື້ອທີ່ເປັນເອກະລັກຂອງຕົນ ເພື່ອ ຊ່ວຍທິມສະຫະລັດ ໃຫ້ໄດ້ຮັບໄຊຊະນະໃນການລອຍປ່ຽນຜຽນກັນ 4 ຄົນ ໄລຍະ 100 ແມັດ ຫລື 4X100 ໃນທ່າຕ່າງໆປົນກັນ ຊຶ່ງເປັນການແຂ່ງຂັນອັນສຸດທ້າຍຂອງ ລາວ ໃນການຄອງຕໍາແໜ່ງຜູ້ຊະນະເລີດຜູ້ດຽວໃນກິລາໂອລິມປິກມາຕະຫລອດນຶ່ງ ທົດສະວັດ ນັ້ນ ໂດຍໄດ້ຮັບ 18 ຫລຽນຄໍາ 2 ຫລຽນເງິນ ແລະ 2 ຫລຽນທອງແດງ ລວມເປັນ 22 ຫລຽນ ທັງໝົດ ຕໍ່ມາໃນເວລາບໍ່ພໍເທົ່າໃດຊົ່ວໂມງ ນັກແລ່ນອັງກິດ Mo Farah ກໍໄດ້ຊະນະການແຂ່ງແລ່ນ ໄກ ໄລຍະ 10 ພັນແມັດ ແຊງໜ້າຄູ່ຮ່ວມຝຶກ ຊາວອາເມຣິກັນ Galen Rupp ທີ່ໄດ້ທີ 2 ແລະ Tariku Bekele ຈາກອີທີໂອເປຍ ທີ່ໄດ້ທີສາມ ກ່ອນໜ້ານັ້ນ ຜູ້ຊົມທີ່ສະໜາມກິລາແລ່ນແລະລານອັນໜາແໜ້ນ ໄດ້ພາກັນຮ້ອງໂຮຂຶ້ນ ດ້ວຍຄວາມ ຕື່ນເຕ້ນດີໃຈ ຂະນະທີ່ນາງ Jessica Ennis ຈາກທີມເຈົ້າພາບ ຫລືອັງກິດ ໄດ້ສະຫລຸບການແຂ່ງຂັນແລ່ນ ແລະລານແບບປະສົມ 7 ຢ່າງ ຫລື heptathlon ໂດຍ ຄ້ວາເອົາໄຊຊະນະມາໄດ້ ໃນການແລ່ນ 800 ແມັດ ຫລຽນທີ່ໄດ້ມາຕື່ມໃນມື້ວານນີ້ ເຮັດ ໃຫ້ອັງກິດກ້າວຂຶ້ນມາເປັນອັນດັບ 3 ໃນຈໍານວນຫລຽນທັງໝົດ ຄືໄດ້ໄປ 29 ຫລຽນ ໃນ ຕອນທີ່ອ່ານຂ່າວຢູ່ນີ້ ນໍາຫລັງສະຫະລັດ ທີ່ໄດ້ 54 ຫລຽນ ແລະຈີນ 53 ຫລຽນ ທ້າວ Oscar Pistorius ຈາກອາຟຣິກາໃຕ້ ກໍໄດ້ສ້າງປະຫວັດສາດໃຫ້ແກ່ກິລາໂອລິມປິກ ເຊັ່ນກັນໃນວັນເສົາວານນີ້ ໂດຍໄດ້ເປັນນັກກິລາແລ່ນຂາກຸດທັງສອງເບື້ອງ ທີ່ໄດ້ເຂົ້າແຂ່ງກິ ລາໂອລິມປິກ ທ້າວ Pistorius ທີ່ໃສ່ຂາທຽມພິເສດ ຢູ່ທັງສອງຂາ ໄດ້ເປັນທີສອງໃນການແຂ່ງຂັນຮອບຄັດ ເລືອກຂອງການແຂ່ງແລ່ນ 400 ແມັດຊາຍ ຊຶ່ງອໍານວຍໃຫ້ຜູ້ກ່ຽວໄດ້ເຂົ້າແຂ່ງໃນຮອບກ່ອນຊິງ ຊະນະເລີດ ຫລື semifinal ນອກນັ້ນ ນາງ Shelly-Ann Fraser-Pryce ຈາກປະເທດເກາະ Jamaica ກໍສາມາດຮັກ ສາຕໍາແໜ່ງແຊ້ມໂອລິມປິກຂອງລາວໄວ້ໄດ້ ໂດຍການຄວ້າເອົາຫລຽນຄໍາ ໃນການແຂ່ງແລ່ນ ໄລຍະ 100 ແມັດຍິງ ໂດຍທໍາເວລາໄດ້ 10 7 ວິນາທີ ແລະເອົາຊະນະນັກ ແລ່ນຈາກອາເມ ຣິກາ ນາງ Carmelita Jeter ຊຶ່ງໄດ້ແລ່ນຂ້າມ ເສັ້ນໄຊໃນເວລາ 10 78 ວິນາທີ ສ່ວນ Veronica Campbell-Brown, ນັກກິລາອີກຜູ້ນຶ່ງ ຈາກ Jamaica ໄດ້ຍາດເອົາຫລຽນ ທອງແດງໄປ ໂດຍທໍາເວລາໄດ້ 10 81 ວິນາທີ ໃນຂະນະດຽວກັນ ນັກກິລາລອຍນໍ້າຈາກຈີນ ທ້າວ Sun Yang ກໍໄດ້ທໍາລາຍສະຖິຕິ ຂອງ ຜູ້ກ່ຽວເອງ ໃນການລອຍແບບຕາມໃຈໄລຍະ 1,500 ແມັດ ຫລັງຈາກຍາດຫລຽນຄໍາມາ ໄດ້ ໃນການແຂ່ງລອຍ ໄລຍະ 400 ແມັດ